এরপর নারায়ণগঞ্জ সিটি কর্পোরেশনের মেয়রের সাথে আমাকে পরিচয় করিয়ে দিয়ে আমার লেখাগুলো দেখতে মেয়রকে অনুরোধ করেন। সম্মানিত মেয়র আমার লেখাগুলো দেখেন। মেয়র আমাদের ব্লগের লেখকদের লেখাগুলো উল্টে-পাল্টে দেখতে থাকেন খুবই মনযোগ সহকারে, এভাবে তিনি আমাদের লেখা বইখানা অনেকক্ষণ দেখেন । তারপর আমাদের ব্লগ ডট বিডিনিউজ টোয়েন্টিফোর ডটকমের সম্পাদক আইরিন সুলতানা আমাকে নারায়ণগঞ্জের নাগরিক সমস্যা নিয়ে সম্মানিত মেয়রকে প্রশ্ন করতে বলেন, আমি নারায়ণগঞ্জের নাগরিক সমস্যা নিয়ে সম্মানিত মেয়রকে দুই-চারটি প্রশ্ন করি, মেয়র সেই প্রশ্নগুলির উত্তর দেন ।